ועדת העבודה, הרווחה והבריאות, כנסת 18, פרוטוקול מספר 535, 2011-08-01 13:40

חיים כץ: צהריים טובים, היום א' באב, 1 באוגוסט 2011.

חיים כץ: אני מתכבד לפתוח ולחדש את ישיבת ועדת העבודה והרווחה והבריאות.

חיים כץ: הנושא-תקנות בריאות העם (בדיקת אבחנה פולשנית בהריון), התשע"א 2011.

חיים כץ: פרוטוקול 535.

חיים כץ: דיון מחדש לפי סעיף 110 לתקנות הכנסת.

חיים כץ: כן, גבירתי.

טליה אגמון: עו"ד טליה אגמון מהלשכה המשפטית במשרד הבריאות.

טליה אגמון: אני מודה לאדוני על הדיון המחודש בתיקון קטן שאנחנו מבקשים לבצע בנוסח של הגדרה אחת מתוך התקנות שאושרו.

טליה אגמון: ההגדרה בתקנה 1 של מרפאה כירורגית.

טליה אגמון: אחרי שאושרה וקצת לפני שראש הממשלה, שר הבריאות חתם על התקנות, הוסב לתשומת ליבנו שהיא מאפשרת אפשרות רחבה מדי, הרבה יותר ממה שהתכוונו, למרפאות, לבקש אישור לבצע בדיקות אבחנה פולשניות בהריון ובדיקות מי שפיר ובדיקות סיסי שיליה וכדומה.

טליה אגמון: הנוסח שהתכוונו, וכפי שנאמר במהלך הדיון הקודם, נועד לאפשר לבצע את הבדיקות במרפאות שעושות כירורגיה קטנה ובינונית, שהן חייבות ברישום, וגם למרפאות כאלה של קופת חולים שמסיבה משפטית הן פטורות מרישום.

טליה אגמון: יצא לנו נוסח שגוי שבעצם מאפשר את הבקשה לכל המרפאות שפטורות מרישום, וזאת בוודאי לא היתה הכוונה שלנו.

טליה אגמון: לכן אנחנו מבקשים לתקן, שבמקום המשפט שהיה כתוב "מרפאה כירורגית שאינה חייבת ברישום", יהיה כתוב במפורש: "מרפאה לכירורגיה קטנה ובינונית של קופחת חולים".

טליה אגמון: זה כל התיקון.

שימרית שקד-גיטלין: כאמור, זו גם היתה הכוונה שלהם בדיון הקודם.

חיים כץ: אנחנו נצביע.

חיים כץ: מי בעד אישור התקנה, ירים את ידו.

חיים כץ: הצבעה בעד – רוב נגד – אין נמנעים – אין התקנה אושרה כל חברי הכנסת שנמצאים פה באולם, אישרו את התקנה.

חיים כץ: תודה רבה, הישיבה נעולה.